**โครงการประกวดแต่งเพลง “ออมกับ กอช.”**

**ชิงเงินรางวัลรวมกว่า 330,000 บาท**

**รายละเอียดและกติกาการประกวดแต่งเพลง “ออมกับ กอช.”**

(1) ผลงานที่ส่งเข้าประกวดจะเป็นการประพันธ์ขึ้นมาใหม่ทั้งเนื้อเพลงและทำนอง ซึ่งเนื้อเพลงต้องเกี่ยวกับ “ออมกับ กอช.” โดยเป็นการประกวดประเภทเพลงป็อป (Pop) ความยาวไม่น้อยกว่า 3 นาที แต่ไม่เกิน 4 นาที

(2) ผู้ที่ส่งผลงานเข้าประกวดจะต้องไม่เป็นนักแต่งเพลงมืออาชีพ สามารถส่งในนามบุคคลหรือทีม โดยส่งได้ 1 ผลงาน/บุคคลหรือทีม

(3) ผู้ที่ส่งผลงานเข้าร่วมประกวดต้องส่งใบสมัคร เนื้อเพลง พร้อม Demo เพลง ในรูปแบบ .Mp3 หรือ .Wave โดยอัพโหลดผลงานลงใน Google Drive พร้อมคัดลอก URL และเปิดสิทธิการเข้าถึงเป็นสาธารณะส่งมาที่อีเมล Nsfsongcontest@nsf.or.th โดยดาวน์โหลดใบสมัครผ่านทาง www.nsf.or.th เฟซบุ๊ก กอช. ไลน์ กอช. พร้อมกรอกใบสมัครและส่งลิงค์ผลงานผ่าน Google form หมดเขตส่งผลงาน 31 สิงหาคม 2566

(4) การส่งผลงานเข้าร่วมประกวดแบ่งออกเป็น 3 รอบดังนี้

(4.1) รอบคัดเลือก คณะกรรมการจะคัดเลือกผลงานสำหรับเข้าประกวดในรอบสอง จำนวน 30 ผลงาน โดยผลงานที่เข้ารอบสองจะได้รับเงินรางวัลสนับสนุนผลงานเพลงละ 2,000 บาท (ยกเว้นผู้ที่ได้รับรางวัลชนะเลิศ รางวัลรองชนะเลิศ และรางวัลชมเชย รวม 5 รางวัล) ประกาศผลผู้เข้ารอบสองภายในวันที่ 15 กันยายน 2566

- ผลงานที่ผ่านเข้ารอบสอง สามารถส่งเข้าประกวดรางวัล Popular Vote ผ่านช่องทาง TikTok ของตนเอง ระยะเวลาการส่งผลงาน 16 กันยายน – 16 ตุลาคม 2566 ประกาศผลผู้ที่ได้รับรางวัล Popular Vote ภายในวันที่ 20 ตุลาคม 2566 โดยผลรางวัล Popular Vote จะไม่เกี่ยวข้องกับการตัดสินผลงานเพื่อเข้ารอบชิงชนะเลิศ

(4.2) รอบสอง คณะกรรมการจะคัดเลือกผลงาน 5 ผลงาน สำหรับเข้าประกวดในรอบชิงชนะเลิศ ผลงานที่ผ่านเข้ารอบจะต้องเรียบเรียงดนตรีใหม่ แต่เนื้อร้อง และทำนองยังคงเดิม (Arrange) สำหรับการเรียบเรียงดนตรีใหม่ กอช. จะเป็นผู้จัดหาผู้เรียบเรียงดนตรีให้กับโดยผู้เข้าประกวดไม่เสียค่าใช้จ่าย แต่หากผู้เข้าประกวดมีความประสงค์จัดหาผู้เรียบเรียงที่ตนเองชื่นชอบเองผู้เข้าประกวดจะต้องเป็นผู้รับผิดชอบค่าใช้จ่ายที่เกิดขึ้น ประกาศผลรอบชิงชนะเลิศภายในวันที่ 25 กันยายน 2566

(4.3) รอบชิงชนะเลิศ จะจัดการประกาศผลในการงานวันออมแห่งชาติ ประจำปี 2566

- โดยผลงานที่เข้ารอบชิงชนะเลิศทั้ง 5 ผลงาน และได้ทำการเรียบเรียงดนตรีใหม่จะถูกขับร้องในรอบชิงชนะเลิศ โดยนักร้องและวงดนตรีที่ กอช. เป็นผู้จัดหาให้โดยไม่มีค่าใช้จ่าย แต่หากผู้เข้าประกวดมีความประสงค์จัดหานักร้องเองผู้เข้าประกวดจะต้องเป็นผู้รับผิดชอบค่าใช้จ่ายที่เกิดขึ้น

- การตัดสินของคณะกรรมการจะพิจารณาจากเนื้อร้อง และทำนองเป็นหลัก

(5) ผลงานที่ชนะเลิศ กอช. จะนำมาทำเป็น Music Video (MV) สำหรับใช้ประชาสัมพันธ์ กอช. ผ่านช่องทางต่างๆ

(6) ผู้ที่ได้รับรางวัลชนะเลิศจะได้รับโล่ประกาศเกียรติคุณในงานวันออมแห่งชาติ วันที่ 31 ตุลาคม 2566 สำหรับผู้ที่ส่งผลงานเข้าร่วมประกวดทุกท่านจะได้รับประกาศนียบัตร

(7) ผู้ที่ส่งผลงานเข้าประกวดเป็นผู้รับผิดชอบต่อลิขสิทธิ์ของข้อมูลได้แก่ เนื้อหา ภาพ เสียง คลิป วิดีโอ ซอฟต์แวร์ หรืออื่นใดที่ใช้ในการผลิตผลงานโดยต้องไม่ละเมิดกฎหมายว่าด้วยลิขสิทธิ์ และทรัพย์สินทางปัญญา และ มีการอ้างอิงถึงแหล่งที่มาอย่างชัดเจน

(8) ผลงานที่ส่งเข้าประกวดจะต้องไม่เคยส่งประกวดที่อื่นมาก่อน

(9) หากมีการละเมิดลิขสิทธิ์ หรือมีการกระทำที่ละเมิดกฎหมาย ถ้ามีการฟ้องร้อง ผู้ที่ส่งเข้าประกวดจะต้องรับผิดชอบในทุกกรณี กองทุนการออมแห่งชาติจะไม่รับผิดชอบใดๆ ทั้งสิ้น

(10) ผลงานที่ส่งเข้าประกวดที่ผ่านเข้ารอบสองจำนวน 30 ผลงาน ถือเป็นสิทธิ์ร่วมของ กอช. และผู้ส่งเข้าประกวด โดย กอช. มีสิทธิ์ในการปรับเพิ่มหน้าแรกในตอนต้นของผลงาน และนำผลงานเผยแพร่ผ่านทางเว็บไซต์ Facebook Youtube และสื่ออื่นๆ ตามที่ กอช. เห็นเหมาะสม

(11) ผลงานที่ได้รับรางวัลถือเป็นสิทธิ์ของ กอช. และ กอช. มีสิทธิ์นำไปเผยแพร่ได้ โดยไม่ต้องขออนุญาตจากเจ้าของผลงาน

(12) เงื่อนไขอื่นๆ นอกเหนือจากข้อกำหนดข้างต้นให้อยู่ในดุลยพินิจของคณะกรรมการ โดยผลการตัดสินของคณะกรรมการถือเป็นเด็ดขาดและสิ้นสุด

**คณะกรรมการตัดสิน**

กอช. จะแต่งตั้งคณะกรรมการพิจารณาผลงาน ประกอบด้วยผู้ที่มีความรู้ ความเชี่ยวชาญ และมีประสบการณ์ด้านดนตรี และการแต่งเพลง จำนวน 4 ท่าน และคณะกรรมการจาก กอช. จำนวน 1 ท่าน รวมทั้งสิ้นจำนวน 5 ท่าน

**เกณฑ์การให้คะแนน**

(1) กอช. จะดำเนินการคัดเลือกเฉพาะผลงานที่ส่งเข้าประกวดถูกต้อง ตามหลักเกณฑ์การประกวดก่อนส่งให้คณะกรรมการพิจารณาตัดสินเท่านั้น

(2) หลักเกณฑ์การให้คะแนนจะใช้สำหรับพิจารณาทุกผลงานที่ส่งเข้ามา และการตัดสินของคณะกรรมการฯ ถือเป็นที่สิ้นสุด ประกอบด้วย

(2.1) เกณฑ์การพิจารณาคะแนนของคณะกรรมการในรอบคัดเลือก และรอบที่ 2 ดังนี้\*

| **ลำดับที่** | **เกณฑ์การให้คะแนน** | **คะแนน** |
| --- | --- | --- |
| 1 | เนื้อร้อง  - มีเนื้อหาที่เกี่ยวกับ กอช. ภาษาเข้าใจง่าย | 40 |
| 2 | ทำนอง  - มีความไพเราะ สอดคล้องกับคำร้อง จดจำได้ง่าย | 40 |
| 3 | ความคิดสร้างสรรค์ | 20 |
| รวมคะแนน | | 100 |

(2.2) เกณฑ์การพิจารณาคะแนนของคณะกรรมการในรอบชิงชนะเลิศ ดังนี้\*

| **ลำดับที่** | **เกณฑ์การให้คะแนน** | **คะแนน** |
| --- | --- | --- |
| 1 | เนื้อร้อง  - มีเนื้อหาที่เกี่ยวกับ กอช. ภาษาเข้าใจง่าย | 30 |
| 2 | ทำนอง  - มีความไพเราะ สอดคล้องกับคำร้อง จดจำได้ง่าย | 30 |
| 3 | ความคิดสร้างสรรค์ | 30 |
| 4 | การแสดงผลงาน | 10 |
| รวมคะแนน | | 100 |

(2.3) เกณฑ์การประกวดรางวัล Popular Vote

(2.3.1) ผลงานที่ผ่านการคัดเลือกเข้ารอบสองจำนวน 30 ผลงาน สามารถส่งคลิป Demo หรือทำเป็นวิดีโอ (ไม่จำเป็นต้องส่งทุกท่าน) โดยเข้าประกวดผ่านช่องทาง TikTok ของตนเอง และติด #กองทุน การออมแห่งชาติ #กอช. ระยะเวลา 16 กันยายน - 16 ตุลาคม 2566

(2.3.2) ผลงานที่ผ่านเกณฑ์การพิจารณาจะต้องมียอดกดหัวใจไม่น้อยกว่า 1,000 ดวง โดยผู้ที่มียอดกดหัวใจสูงสุดจะได้รับรางวัล Popular Vote

(2.3.2) ผลงานที่ส่งเข้าประกวดจะต้องแคปเจอร์ภาพหน้าจอผลงานที่แสดงจำนวนกดยอดหัวใจ โดยส่งมาที่อีเมล Nsfsongcontest@nsf.or.th ภายในวันที่ 16 ตุลาคม 2566

\* หมายเหตุ : หลักเกณฑ์การตัดสินในรอบคัดเลือก รอบสอง และรอบชิงชนะเลิศ สามารถเปลี่ยนแปลงได้ตามมติที่ประชุมคณะกรรมการพิจารณาผลฯ

**รางวัลการประกวด**

| **ลำดับที่** | **รายละเอียดรางวัล** | **เงินทุนการศึกษา** |
| --- | --- | --- |
| 1 | รางวัลชนะเลิศ 1 รางวัล | 100,000 บาท |
| 2 | รางวัลรองชนะเลิศ 2 รางวัล รางวัลละ 50,000 บาท | 100,000 บาท |
| 3 | รางวัลชมเชย 2 รางวัล รางวัลละ 30,000 บาท | 60,000 บาท |
| 4 | รางวัล Popular Vote 1 รางวัล | 20,000 บาท |
| 5 | ผลงานที่เข้ารอบ 25 เพลง เพลงละ 2,000 บาท (ยกเว้นผู้ที่ได้รับรางวัล 5 รางวัล) | 50,000 บาท |
| **รวมทั้งสิ้น** | | **330,000 บาท** |

**การประกาศผล**

(1) หมดเขตส่งผลงาน 31 สิงหาคม 2566 ประกาศผลผู้เข้ารอบสองจำนวน 30 เพลง ภายในวันที่ 15 กันยายน 2566

(2) ผลงานที่ผ่านเข้ารอบสอง จำนวน 30 ผลงาน สามารถส่งเข้าประกวดรางวัล Popular Vote ผ่านช่องทาง TikTok ของตนเอง ระยะเวลาการส่งผลงาน 16 กันยายน – 16 ตุลาคม 2566 ประกาศผลผู้ที่ได้รับรางวัล Popular Vote ภายในวันที่ 20 ตุลาคม 2566

(3) ประกาศผลผู้ที่เข้ารอบชิงชนะเลิศภายในวันที่ 25 กันยายน 2566 โดยจะจัดการตัดสินในรอบ ชิงชนะเลิศในการงานวันออมแห่งชาติ ประจำปี 2566 วันที่ 31 ตุลาคม 2566

(4) ผลงานที่ได้รับรางวัล กอช. จะประสานงาน และดำเนินการโอนทุนการศึกษา และเงินรางวัลให้กับผู้ได้รับรางวัล ตามเลขบัญชีที่ได้แจ้งไว้กับ กอช.

**ผู้รับผิดชอบ/ผู้ประสานงาน**

ฝ่ายประชาสัมพันธ์และสื่อสารองค์กร กลุ่มงานกิจกรรมองค์กร กองทุนการออมแห่งชาติ โทรศัพท์ 0 2049 9000 ต่อ 308 ถึง 311

ผู้ประสานงาน : นางสาวปฐมาภรณ์ แป้นเหมือน ตำแหน่งเจ้าหน้าที่อาวุโส ฝ่ายประชาสัมพันธ์และสื่อสารองค์กร เบอร์โทรศัพท์ 0 2049 9000 ต่อ 311